

**ОБЩИНСКИ СЪВЕТ - ДУЛОВО**

**ОБЛАСТ СИЛИСТРА**

============================================================

7650 гр.Дулово, ул. „Васил Левски” № 18, тел.: +35986423000, факс:+35986423020

**ДО**

**ОБЩИНСКИ СЪВЕТ**

**ДУЛОВО**

**ДОКЛАДНА ЗАПИСКА**

**от инж.СЕЗГИН ГАЛИБ – председател ОС-Дулово**

**Относно:** Приемане на изменение на Правилник за организацията и дейността на общинския съвет, неговите комисии и взаимодействието му с общинската администрация.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Действащият Правилник за организацията и дейността на общинския съвет, неговите комисии и взаимодействието му с общинската администрация е подзаконов нормативен акт и е приет с Решение № 3 от 20.11.2017г.

По реда на гражданския надзор Окръжна прокуратура отчита, че има незаконосъобразност на определени текстове от Правилника, които са в противоречие с нормативни актове от по-висока степен. Инициирано е съдебно производство, като за това е образувано Административно дело № 255/2017г., по описа на АС-Силистра.

* С разпоредбите на **чл.5, ал.1, т.5 и т.11** от Правилника се регламентира т.нар. „квалифицирано мнозинство”, което противоречи на чл.27, ал.4 от ЗМСМА, като е възприето различно мнозинство.
* Съгласно чл.15, ал.1 т.8 от Правилника , председателят на общинския съвет упражнява контрол върху изразходването на средствата, предвидени за издръжка на общинския съвет. При съпоставяне с чл.21, ал.1, т.6; чл.25; чл.44, ал.1, т.5; чл.52 и др. от ЗМСМА и чл.7, ал.5, чл.22, ал.3; чл.45 и сл.; чл.122 и сл.; чл.140 от Закона за публичните финанси недвусмислено сочи, че бюджетът е на общината, а не на общинския съвет. Приема се от общинския съвет, но се организира и изпълнява от кмета на общината. В законодателството не се предвиждат функции на председателя на общинския съвет по отношение на общинския бюджет.

След извършен анализ на ситуацията, се установи, че са необходими промени в текста на действащия към момента Правилник. За целта е изготвен проект за изменение на оспорените текстове в Правилника, който съгласно чл.26, ал.4 от ЗНА е обнародван на интернет страницата на община Дулово за предложения и становища от граждани и юридически лица по приемане на проекта.

Във връзка с изложеното, предлагам на Общински съвет –Дулово да вземе следното

**Р Е Ш Е Н И Е:**

На основание чл.21, ал.2 от ЗМСМА, във връзка с чл. чл.21, ал.1, т.6; чл.25; чл.27, ал.4; чл.44, ал.1, т.5; чл.52 и др. от ЗМСМА и чл.7, ал.5, чл.22, ал.3; чл.45 и сл.; чл.122 и сл.; чл.140 от Закона за публичните финанси, чл.76, ал.3 и чл.79 от АПК,

**Приема**  Правилник за изменение на Правилник за организацията и дейността на общинския съвет, неговите комисии и взаимодействието му с общинската администрация, както следва:

1. В чл.5, ал.1, т.5 заличава текста „с мнозинство повече от общия брой на общинските съветници”.
2. В чл.5, ал.1, т.11 заличава текста „с мнозинство повече от общия брой на общинските съветници”.
3. Изменя текста на чл.15, ал.1, т.8, както следва:

*„т.8 упражнява контрол за своевременното осигуряване на достъп на общинските съветници до всички постъпили материали за заседанията на Общинския съвет;”*

**С уважение,**

**Инж. СЕЗГИН ГАЛИБ**

*Председател ОС-Дулово*